Die materiaal wat hier aangebied word is bedoel om te funksioneer soos wat dit sou werk as iemand by 'n korrespondensie-universiteit inskryf: Kies jou kursus, kry jou materiaal, werk daardeur, en voltooi die assessering. Daar is egter twee belangrike verskille met hierdie tradisionele model: (1) ons bied ook oudio-visuele verduidelikings van die begrippe en voorbeelde in die teks, sodat die student net kan klik as daar iets is wat nie verstaan word nie, en dan deur 'n tutor gehelp te word, of hulle eie vrae instuur, en (2) die kursusse is nie formele, geakkrediteerde kursusse nie. Ons beweer glad nie dat die uitslae van die assessering enigsins meer is as 'n bewys van vaardigheid in die tegnieke nie. Ons polisieër nie die omstandighede tydens assesserings nie, en stel dit duidelik dat hierdie kursus as aanvullend gesien moet word tot voorbereiding vir formele toetse.